Document ID: 32010R0481

A BIZOTTSÁG 481/2010/EU RENDELETE
(2010. június 1.)
a jövedelmekre és életkörülményekre vonatkozó közösségi statisztikáról (EU-SILC) szóló 1177/2003/EK európai parlamenti és tanácsi rendeletnek a hátrányos helyzet nemzedékek közötti átöröklődével kapcsolatos másodlagos célváltozók 2011-es jegyzéke tekintetében történő végrehajtásáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a jövedelmekre és életkörülményekre vonatkozó közösségi statisztikáról (EU-SILC) szóló, 2003. június 16-i 1177/2003/EK európai parlamenti és tanácsi rendeletre (1) és különösen annak 15. cikke (2) bekezdésének f) pontjára,
mivel:
(1)
Az 1177/2003/EK rendelet létrehozta a jövedelmekre és életkörülményekre vonatkozó közösségi statisztika szisztematikus előállításának keretét; ez a statisztika nemzeti és európai uniós szinten összehasonlítható és naprakész keresztmetszeti és longitudinális adatokat tartalmaz a jövedelmekről, valamint a szegénység és a társadalmi kirekesztés szintjéről és összetételéről.
(2)
Az 1177/2003/EK rendelet 15. cikke (2) bekezdésének f) pontja alapján minden évben végrehajtási intézkedésekre van szükség az EU-SILC keresztmetszeti komponensébe felveendő másodlagos célterületek és változók listájának tekintetében. A 2011. évre meg kell állapítani a hátrányos helyzet nemzedékek közötti átöröklődéséről szóló modulba felveendő másodlagos célváltozók listáját. Ennek tartalmaznia kell a változók kódjait és meghatározását is.
(3)
Az ebben rendeletben előírt intézkedések összhangban vannak az Európai Statisztikai Rendszer bizottságának véleményével,
ELFOGADTA EZT A RENDELETET:
1. cikk
A jövedelmekre és életkörülményekre vonatkozó közösségi statisztikák (EU-SILC) keresztmetszeti komponensében a hátrányos helyzet nemzedékek közötti átöröklődésére vonatkozó, 2011. évi modul másodlagos célváltozóinak listáját, a változók kódjait és meghatározásait a melléklet tartalmazza.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. június 1-jén.

Labels: 0
19